Μαρία Μολινέρ

Η Μαρία Μολινέρ (María Moliner, 1900 - 1981) ήταν Ισπανίδα φιλόλογος και λεξικογράφος, συγγραφέας ενός από τα σημαντικότερα λεξικά της ισπανικής γλώσσας του 20ού αιώνα, το Diccionario de uso del español.

 Βιογραφία και έργο 
Μεγάλωσε στη Σαραγόσα, στο πανεπιστήμιο της οποίας σπούδασε ιστορία και εργάστηκε ως αρχειοθέτρια σε διάφορα αρχεία της Ισπανίας όπως αυτό της Σιμάνκας. Προηγουμένως είχε ασχοληθεί με το πρώτο αραγωνικό λεξικό. To 1924 υπήρξε η πρώτη γυναίκα που δίδαξε στο Πανεπιστήμιο της ΜούρθιαARGÜELLES, J.C. y SEGURA, M. I "María moliner, primera mujer profesora en la Universidad de Murcia". Revista Mvrgetana nº 125. 2011. p. 263-272. και μία από τις πρωτοπόρους της οργάνωσης του συστήματος βιβλιοθηκών κατά τη διάρκεια της Δεύτερης Ισπανικής Δημοκρατίας, στα πλαίσια της διεύρυνσης της εκπαίδευσης στην ισπανική επαρχία και τις απομακρυσμένες περιοχές.M. A. Martín Zorraquino, “María Moliner y su contribución a la lectura pública en España”, CEE Participación Educativa, número extraordinario, 2010, pp. 127-142 Λόγω των αριστερών πεποιθήσεων αυτής και του συζύγου της, καθηγητή φυσικής στο Πανεπιστήμιο της Σαλαμάνκα, με τη νίκη των εθνικιστών στον Ισπανικό Εμφύλιο απομακρύνθηκαν προσωρινά από τα καθήκοντά τους.

Το σημαντικότερο έργο της, το Diccionario de uso del español είχε αρχικά σκοπό να γεμίσει ορισμένα κενά που παρουσίαζε το λεξικό της Ισπανικής Ακαδημίας αλλά σύντομα εξελίχθηκε σε ένα αξιοπρόσεκτο και ευμεγέθες λεξικογραφικό έργο που χρειάστηκε 15 χρόνια ατομικής εργασίας της Μολινέρ. Εκδόθηκε το 1966-67 από τον εκδοτικό οίκο Gredos έχοντας λάβει την υποστήριξη του διευθυντή της Ακαδημίας, Ντάμασο Αλόνσο.

Για πολύ καιρό η Μαρία Μολινέρ θεωρείτο ότι θα γινόταν η πρώτη γυναίκα που θα κατείχε μια θέση στην Ισπανική Ακαδημία.Daniel SUEIRO: «¿Será María Moliner la primera mujer que entre en la Academia?», en el Heraldo de Aragón, 07-11-1972 Εντούτοις, λόγω διαφόρων αιτιών μεταξύ των οποίων και το φύλο της,Entrevista con I. de la Fuente στη La Vanguardia (22-8-2011). προτιμήθηκε ο φιλόλογος Εμίλιο Αλάρκος· η πρώτη γυναίκα μέλος της Ακαδημίας θα γινόταν η Μαρία Κόντε το 1979.

 Παραπομπές 

 Βιβλιογραφία 
 Ιnmaculada de la Fuente (2011). El exilio interior. La vida de María Moliner. Madrid: Turner.
 Hortensia Búa Martín (2012). María Moliner: La luz de las palabras. Madrid: H.B.M.

 Εξωτερικοί σύνδεσμοι 
 Ιστοσελίδα αφιερωμένη στη Μαρία Μολινέρ

Κατηγορία:Ισπανοί φιλόλογοι
Κατηγορία:Γλωσσολογία της ισπανικής γλώσσας
Κατηγορία:Ισπανοί λεξικογράφοι